Հարգարժան պարոնայք, ձեզ եմ դիմում, որպես «Բազմազավակ մայրերի աջակցության միավորում» հասարակական կազմակերպության նախագահ: Երեկ` 26.01.2017թ. «Հրապարակ» օրաթերթին հարցազրույց էր տվել shame. am կայքի խմբագիր, հանրության մեջ «Շիզոլինի» մականվամբ հայտնի Արտյոմ Խաչատրյանը, որի հայտարարությունըմեծ զայրույթ ու անհանգստություն է առաջացրել և՛ մեր կազմակերպության անդամ, և՛ բազմաթիվ այլ բազմազավակ մայրերի ու հարյուրավոր հայերի մոտ: Վստա՛հ եմ, որ կատարվածի առթիվ անհապաղ միջոցներ կձեռնարկեք, քանի որ տեղի ունեցածը խորթ է ու անտանելի մեր ազգի կամ, առհասարակ, ցանկացած նորմալ մարդու համար: